《春行》
宋代·贺铸

风俗喜嘉辰，行乐东城春。
人歌芍药章，马度杨柳津。
田亩久枯渴，麦芒栖暗尘。
焦心戴白叟，日望西郊云。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。